|  |  |
| --- | --- |
|  |  |

 ****

# *ΕΛ*ΛΗΝΙΚΗ ΔΗΜΟΚΡΑΤΙΑ Θεσσαλονίκη 19 – 2 – 2020

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αρ. Πρ. 56

ΠΕΡΙΦΕΡΕΙΑΚΗ ΔΙΕΥΘΥΝΣΗ Π/ΜΙΑΣ & Δ/ΜΙΑΣ ΕΚΠ/ΣΗΣ **Προς**  Κ. ΜΑΚΕΔΟΝΙΑΣ τη Δ/νση ΠΕ

ΔΙΕΥΘΥΝΣΗ Π. Ε. ΑΝΑΤΟΛΙΚΗΣ ΘΕΣΣΑΛΟΝΙΚΗΣ ΑΝΑΤΟΛΙΚΗΣ ΘΕΣΣΑΛΟΝΙΚΗΣ

**31ο 13/θέσιο Δημοτικό Σχολείο Θεσσαλονίκης**

Ταχ. Διεύθυνση : Ελευθερών 14 54636 **Κοιν.**

Τηλ.: 2310 213133 Φάκελος Αρχείου

e-mail: mail@31dim-thess.thess.sch.gr

***Πληροφορίες : Ανθούλα Ντόλκερα***

**ΘΕΜΑ: Πρόσκληση εκδήλωσης ενδιαφέροντος σχετικά με την 3ήμερη εκδρομή της ΣΤ΄ (έκτης) τάξης στην Αθήνα, συμπεριλαμβανομένων επισκέψεων στη Βουλή των Ελλήνων και σε άλλους αρχαιολογικούς- πολιτιστικούς χώρους.**

Η Διευθύντρια του 31ου Δημοτικού Σχολείου Θεσσαλονίκης ζητά εκδήλωση ενδιαφέροντος από τα τουριστικά γραφεία για τη διοργάνωση της 3ήμερης εκπαιδευτικής επίσκεψης της ΣΤ΄ τάξης του σχολείου της στις 30, 31 Μαΐου 2020 και 1 Ιουνίου 2020 στην Αθήνα, στο πλαίσιο του εκπαιδευτικού προγράμματος «Επισκέψεις μαθητών/τριών στη Βουλή των Ελλήνων».

Η μετακίνηση θα πραγματοποιηθεί οδικώς με τουριστικά λεωφορεία (μέσω εθνικής οδού). Η επίσκεψη θα πραγματοποιηθεί το διάστημα από 30, 31 Μαΐου 2020 και 1 Ιουνίου 2020 (δύο διανυκτερεύσεις) με αναμενόμενη συμμετοχή 70-80 περίπου ατόμων. Παρακαλούμε να μας γίνουν γνωστές οι προσφορές των τουριστικών πρακτορείων με τιμή κατ’ άτομο συμμετοχής, λαμβάνοντας υπόψη τα παρακάτω:

Η προσφορά θα πρέπει να περιέχει και να εξασφαλίζει τα παρακάτω:

Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού εκπ/κού.

Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές (δελτίο καταλληλότητας, ΚΤΕΟ, ζώνες ασφαλείας κ.τ.λ) για την μεταφορά μαθητών και να διαθέτει τουαλέτα προς χρήση. Το λεωφορείο θα πρέπει να είναι διαθέσιμο 24 ώρες το 24/ωρο σύμφωνα με το πρόγραμμα που θα καταρτιστεί από το σχολείο, καθώς και για οποιαδήποτε αλλαγή που μπορεί να προκύψει από αστάθμητους παράγοντες και θα υπάρξει έλεγχος από την Τροχαία πριν την αναχώρηση.

Επίσημος συνοδός-ξεναγός καθ’ όλη τη διάρκεια του ταξιδιού και σε όλους τους χώρους επίσκεψης.

Δωρεάν ξενάγηση στην Ακρόπολη και το Μουσείο Ακροπόλεως από 2 (δύο) διπλωματούχους ξεναγούς.

Διαμονή σε ξενοδοχείο από 4 αστέρων και άνω, στο κέντρο της Αθήνας με δυνατότητα πρόσβασης του λεωφορείου σε αυτό, σε δίκλινα και κάποια τρίκλινα δωμάτια ανάλογα με τις συμμετοχές, για τους μαθητές και τους συνοδούς τους και μονόκλινα για τους εκπαιδευτικούς. Τα ξενοδοχεία που θα προταθούν να αναφέρονται ονομαστικά στην προσφορά, να πληρούν όλες τις απαραίτητες προϋποθέσεις για τη σωστή και ασφαλή διαμονή των μαθητών/τριών και να προσκομιστεί βεβαίωση διαθεσιμότητας δωματίων.

 Δωρεάν συμμετοχή 2 μαθητών.

 Η προσφορά να περιλαμβάνει την παροχή πρωινού και ημιδιατροφής στα ξενοδοχεία.

 Να δοθεί και μια δεύτερη προσφορά μόνο με παροχή πρωινού.

 Όλοι οι κοινόχρηστοι χώροι του ξενοδοχείου να είναι στη διάθεση του σχολείου και σε πλήρη λειτουργία κατά τη διαμονή μας.

Το πρακτορείο δεσμεύεται να προσκομίσει αντίγραφο διαθεσιμότητας και αντίγραφο κράτησης των δωματίων στα επιλεγμένα ξενοδοχεία μετά τη σύνταξη του ιδιωτικού συμφωνητικού και την καταβολής της α’ δόσης. Σε περίπτωση αλλαγής κάποιου καταλύματος με ευθύνη του πρακτορείου, ιδίως σε διάστημα μικρότερο του ενός μηνός, το πρακτορείο δεσμεύεται για την πλήρη καταβολή των καταβληθέντων χρημάτων και αποδεσμεύει το Σχολείο από το ιδιωτικό συμφωνητικό.

Το συνολικό ποσό θα καταβληθεί σε δύο (2) δόσεις. Η πρώτη πριν την αναχώρηση της εκδρομής σε χρονικά διαστήματα που θα συμφωνηθούν και η δεύτερη μετά την επιστροφή. Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το σχολείο θα πρέπει να είναι τουλάχιστον 5πλάσιο του συμφωνηθέντος ποσού).

Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές κ.λπ.), δεν θα έχει καμία επιβάρυνση το σχολείο. Επιστροφή του ποσού συμμετοχής μαθητή και συνοδού στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.

Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής αλλά και η επιβάρυνση ανά μαθητή και συνοδό χωριστά. Θα δοθούν αποδείξεις πληρωμής στον κάθε γονέα χωριστά. Να δοθεί πρωτότυπο τιμολόγιο Παροχής Υπηρεσιών του Πρακτορείου Γενικού Τουρισμού για το κόστος της μεταφοράς μαθητών μετά το πέρας της εκδρομής. Οι αναγραφόμενες τιμές δεν θα μεταβληθούν για κανένα λόγο και οποιαδήποτε αναπροσαρμογή των τιμών στη διαμονή, μετακίνηση κτλ. θα βαρύνει το πρακτορείο.

 Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό που θα υπογραφεί μεταξύ του σχολείου και του πρακτορείου, σύμφωνα με τις κείμενες διατάξεις, το οποίο και θα περιλαμβάνει όλες τις λεπτομέρειες του ταξιδιού.

 Λήξη προθεσμίας προσφορών: **Πέμπτη 27 Φεβρουαρίου 2020 και ώρα 12:00** . Οι προσφορές θα πρέπει να κατατεθούν σε σφραγισμένους φακέλους και με την ένδειξη: «Προσφορά για την εκπαιδευτική επίσκεψη στη Βουλή των Ελλήνων», στο γραφείο της Δ/νσης του 31ου Δημοτικού Σχολείου Θεσσαλονίκης. Εκπρόθεσμες προσφορές δε θα ληφθούν υπόψη. Η επιλογή της καλύτερης προσφοράς θα γίνει από Επιτροπή αξιολόγησης προσφορών, στην οποία θα συμμετέχουν η Διευθύντρια του 31ου Δημοτικού Σχολείου Θεσσαλονίκης, η Υποδιευθύντρια, ένας εκπρόσωπος του Συλλόγου Γονέων και Κηδεμόνων και οι δυο εκπαιδευτικοί του σχολείου. Στη συνέχεια, το πρακτορείο που θα επιλεγεί θα ειδοποιηθεί τηλεφωνικά προκειμένου να προβεί στη σύναψη συμβολαίου. Οι φάκελοι με τις προσφορές θα αποσφραγισθούν την ίδια ημέρα στις 13:15 και θα επιλεγεί εξ’ αυτών, η πιο συμφέρουσα και ανταποκρινόμενη ταυτόχρονα στα κριτήρια ποιότητας, ασφάλειας και εκπαιδευτικών – παιδαγωγικών στόχων για το σχολείο. Ο διαγωνισμός δεν είναι μόνο μειοδοτικός. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη) καθώς και η εμπειρία των τουριστικών γραφείων σε πολυήμερες σχολικές εκδρομές που θα εγγυάται την αρτιότερη κα ασφαλέστερη οργάνωση της εκδρομής. Τέλος, η ασφαλής μεταφορά καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης. Με την προσφορά, θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.

Η Διευθύντρια του 31ου ΔΣ ΘΕΣΣΑΛΟΝΙΚΗΣ

ΑΝΘΟΥΛΑ ΝΤΟΛΚΕΡΑ